لبیانینگ پایتختی الطرابلسده تشقی ایشلر وزیرلیگی بناسیده اویوشتیریلگن خودکش هجومده 3 کیشی حیاتینی یوقه تدی و 9 کیشی یره لندی.
ملی کیلیشوو حکومتی گه باغلیغ ساغلیقنی سقلش وزیرلیگی فیسبوک آدرسی آرقه لی بیرگن بیاناتده، الطرابلسده تشقی ایشلر وزیرلیگی بناسیده اویوشتیریلگن خودکش هجومده 3 کیشی نینگ حیاتینی یوقه تگن لیگینی و 9 کیشی نینگ یره لنگن لیگینی بیلدیردی.
تشقی ایشلر وزیرلیگی منبعلریدن آلینگن معلوماتگه کوره، ترور تشکیلاتی دعش اعضاسی ایکن لیگی تخمیت ایتیلگن قوراللی بیر گروپ وزیرلیک نینگ بناسیگه کیریب اطراف گه فیر قیلیب باشله گن. آرتیدن اوستلریگه اورنه تیلگن منفجره موادنی پارتله تیب یوبارگن.
هجوم عملگه آشیریلگن پیتده تشقی ایشلر وزیری نینگ بناده ایمس ایکن لیگینی ملی کیلیشوو حکومت ریاست کینگشی باشلیغی فیض السراج بیلن مملکت نینگ غرب تامانیده گی زاویه شهریده بیر سفر اویوشتیرگن لیگی قید ایتیلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
